Document ID: /roh_data/filtered/fineweb-2-filterrobots_roh.jsonl.gz/51926

L'attentader è sa maschadà tranter ina gruppa da schuldads che trenava per il di da la festa naziunala da damaun. Sut sia unifurma avev'el zuppà il material explosiv. El è sa siglientà en l'aria. L’emprim avevi anc gì num ch'i sa chattian era scolars e students tranter ils morts. Ussa discurran las agenturas mo pli da schuldads.
Entant ha la gruppa terroristica Ansar Al-Scharia surpiglia la responsabladad per l'attatga da suicidi. Quai rapporta ina pagina internet dal Jemen. La gruppa appartegn a l'Al-Kaida da la peninsla araba. (gc/sda)